ब्रिक्स सम्मेलनका लागि भारतीय प्रधानमन्त्री चीनको यात्रामा जानअघि भारतले यस्तो निर्णय लिएको हो । यसअघि मोदीले यो सम्मेलन नै बहिस्कार गर्नेसम्मको कुरा बाहिर आएको थियो । ब्रिक्सका दुई महत्वपूर्ण सदस्य देश तनावमुक्त स्थितीमा सँगै बस्नु र सहजतापूर्वक कुराकानी गर्नु सम्मेलनका लागि निकै महत्वपूर्ण थियो । अमेरिका र पश्चिमा देशहरुको अन्य फोरमको हाराहारीमा यसलाई उभ्याउन चीनले पनि यसलाई निकै महत्व दिने गरेको थियो । विभिन्न कारणहरु मध्ये दुवै देशले यो फोरमलाई महत्व दिनु पनि अहिलेको यो समझदारीको एक कारण हुनसक्ने जानकारहरु बताउँछन् ।
